Milí rodičia,
sezóna 2022/2023 sa nám už pomaly rozbieha. Väčšina našich kategórií už trénuje v plnom prúde a my sa veľmi sa tešíme z bohatej účasti našich hráčov na tréningovom procese. Ako bolo avizované v novej vízii nášho klubu, kategórie sme rozdelili na dve časti: Grassroots a Akadémia. V každej kategórii sa snažíme držať stabilný počet hráčov (okolo 20 hráčov). Preto Vás chceme poprosiť, aby ste venovali pozornosť nasledujúcemu oznamu.
Ak Vaše deti ešte nenastúpili do tréningového procesu, kontaktujte svojich trénerov a informujte ich o tom, či Vaše deti plánujú v našom klube pokračovať alebo nie. Ak máte nejaký dôvod, prečo Vaše deti ešte nenastúpili do novej sezóny (zdravotné problémy, dovolenka, iné), informujte o tom svojho trénera do pondelka 22.8.2022.
O trénovanie v našom klube je veľmi veľký záujem. Miesta hráčov, ktorí do klubu nenastúpia alebo do uvedeného termínu nekontaktujú trénera, budú ponúknuté novým záujemcom, čím stabilizujeme počty hráčov aj v Grassroots kategóriách.
Ďakujeme za Vašu priazeň a tešíme sa na Vás na ihrisku!